text: Listeria fundet i koldrøget laks 
  08 juni 2015 kl. 19.40
  Kattegat Seafood A/S tilbagekalder koldrøget laks solgt i Aldi butikker.
  Det er virksomhedens egenkontrol, der har påvist listeria i laksen og derfor oplyser Fødevarestyrelsen, at laksen skal kasseres eller leveres tilbage til butikken.
  Det drejer sig om koldrøget laks af mærket Delikato. Den er solgt i pakker a 50 gram. Pakkerne har EAN nummer 25066241. Produktionsdatoen er 2. juni 2015.
  Fødevarestyrelsen oplyser, at listeria kan give influenzalignende symptomer såsom feber og hovedpine. I sjældne tilfælde kan listeria forårsage meningitis og blodforgiftning.
  To danskere døde tidligere i år på grund af listeria
  